Brians Mbeumo

**Brians Mbeumo** (; dzimis ) ir Kamerūnas futbolists, spēlē uzbrucēja pozīcijā, pārstāv Kamerūnas futbola izlasi. Kopš 2019. gada Mbeumo pārstāv Anglijas Premjerlīgas komandu *[[Manchester United FC|Manchester United]]*.

Iepriekš spēlējis Francijas komandā ''Troyes'' un Anglijas komandā ''Brentford''.

Pārstāvējis dažādu vecumu Francijas jauniešu izlases. 2022. gadā debitējis Kamerūnas futbola izlasē. Piedalījies 2022. gada FIFA Pasaules kausā.

## Karjera klubos

### Troyes AC
Malējais uzbrucējs Mbeumo, kuram "darba" kāja ir kreisā, bet dod priekšroku spēlēt labajā malā, pievienojās Troyes AC 14 gadu vecumā. Viņš bija daļa no "Troyes U19" komandas, kura uzvarēja 2018. gada Coupe Gambardella un divreiz guva vārtus finālā Stade de France laukumā. Mbeumo debitēja klubā 2018. gada 17. februārī ar 1:0 uzvarot Ligue 1 spēlē FC Metz un 2017.–2018. gada sezonā aizvadīja vēl trīs spēles, kas vainagojās ar izkrišanu uz Ligue 2. Izkrišana ļāva Mbeumo iekļūt komandas pamatsastāvā un 2018.–2019. gada sezonā viņš aizvadīja 40 spēles un guva 11 vārtus, kas beidzās ar zaudējumu "Ligue 2" paaugstināšanas izslēgšanas spēļu pusfinālā. Viņš pameta Stade de l'Aube 2019. gada augustā pēc tam, kad klubā aizvadīja 46 spēles un guva 12 vārtus.

### Brentford

#### 2019—2021
2019. gada 5. augustā Mbeumo pārcēlās uz Angliju, lai pievienotos Čempionāta klubam Brentford, noslēdzot piecu gadu līgumu par kluba rekordlielu maksu 5,8 miljonu mārciņu apmērā. 2019.–2020. gada sezonā viņš aizvadīja 47 spēles un guva 16 vārtus, kas beidzās ar zaudējumu 2020. gada "Čempionāta" izslēgšanas spēļu finālā. Mbeumo sniegums tika nominēts EFL "Gada spēlētāja" un "Gada jaunā spēlētāja" balvām "2020. gada Londonas futbola balvu" pasniegšanas ceremonijā. Mbeumo vārtu gūšana mazinājās COVID-19 skartās 2020.–2021. gada sezonas laikā, bet līdz 2021. gada martam viņa 10 rezultatīvās piespēles un četri gūtie atkal viņu nominēja "EFL gada labākā spēlētāja" balvai "2021. gada Londonas futbola balvu" pasniegšanas ceremonijā. Mbeumo pabeidza "Brentford" 2021. gada "Čempionāta" izslēgšanas spēļu finālu ar uzvaru un 2020.–2021. gada sezonā 49 spēlēs guva astoņus vārtus.

#### 2021—22
Mbeumo spēlēja kā uzbrucējs kopā ar Aivenu Touniju 2021.–2022. gada sezonas sākumā un pēc savas 11. spēles Premjerlīgā bija guvis divus vārtus un septiņas reizes sitis pa vārtu konstrukciju. Mbeumo 2021.–2022. gada sezonu noslēdza ar 38 spēlēm, astoņiem vārtiem un neizšķirtu ar Rafiņu saistībā ar visvairāk izdarīo sitienu pa vārtu konstrukciju skaita rekordu Premjerlīgas sezonā, septiņiem.

#### 2022—23
2022.–2023. gada pirmssezonas draudzības spēlēs Mbeumo pierādīja savu daudzpusību, dažkārt būdams malējais aizsargs "3—4—3" izvietojumā. Viņš sezonas laikā vienmēr piedalījās līgas mačos un kopumā 39 spēlēs visos turnīros, gūstot 9 vārtus. Mbeumo 9 vārti (visi gūti līgas mačos) vairāk nekā divas reizes pārsniedza iepriekšējās sezonas rādītājus, un galvenais treneris Tomass Franks atzīmēja, ka Mbeumo "arvien vairāk ir izaudzis, lai kļūtu par mūsu galveno spēlētāju. Viņš ļoti smagi strādā pie sava uzbrukuma noslēgšanas".

#### 2023—24
Sākot 2023.–2024. gada sezonu, Mbeumo 2023. gada augustā guva trīs vārtus tikpat spēlēs, kā rezultātā viņš tika nominēts "Premjerlīgas mēneša labākā spēlētāja" balvai.

## Karjera izlasē
[thumb|Mbeumo ierindā Francijas [Francijas U-20 futbola izlase|U-20 izlasē 2019. gadā]]
Francijas izlases U-17, U-20 un U-21 līmenī Mbeumo aizvadīja 10 spēles un guva vienus vārtus. 2022. gada augustā pēc tikšanās Londonā ar Samuelu Eto'o, Mbeumo paziņoja par savu uzticību Kamerūnas izlasei. 2022.–2023. gada sezonā viņš aizvadīja 9 spēles un guva vienus vārtus, savukārt trīs spēles aizvadīja Kamerūnas 2022. gada Pasaules kausa kampaņas laikā, kad komanda izstājās pēc grupu turnīra.

## Personīgā dzīve
Mbeumo tēvs ir kamerūnietis, kurš ir no Dualas, bet viņa māte ir francūziete. 2020. gada jūnijā viņam bija pozitīvs COVID-19 tests, taču viņam nebija simptomu un viņš izlaida vienu spēli.

## Sasniegumi

* Čempionāta izslēgšanas spēļu uzvarētājs: 2021

## Atsauces

## Ārējās saites